House of the Dragon får premiere 22. august

Så er der langt om længe kommet premieredato på Game Of Thrones prequel-serien House of the Dragon. Det første afsnit kan streames på HBO Max den 22. august. Det fortæller tjenesten på de sociale medier.

Ifølge IMDB er der ti episoder i første sæson, men det har HBO Max endnu ikke officielt bekræftet.

Serien vil følge begivenhederne op til The Dance Of Dragons – et monumentalt øjeblik i Seven Kingdoms, der fører til en komplet borgerkrig mellem to rivaliserende fraktioner af Huset Targarian. Det foregår omkring 300 år før begivenhederne i GoT-serien.

Oplægget til serien er lavet af Game Of Thrones-forfatteren George R.R. Martin, hvilket giver en smule håb om, at serien er tro mod den verden, han har skabt med bøgerne.

Der er endnu ikke nogen officielt trailer til House of the Dragon, men dog en teaser-trailer, der blev frigivet tilbage i oktober måned. Den kan ses herunder.

Serieglade læsere vil nok genkende Matt Smith fra The Crown, hvor han gav den som Prins Philip. I House of the Dragon spiller han Daemon Targaryen.

Desuden medvirker Paddy Considine (The Outsider), der skal spille Kong Viserys Targarian, den femte Targaryan-konge, der var kendt som The Fair King. Det var hans handlinger, der i sidste ende blev skyld i borgerkrigen.

HBO Max har sendt følgende billede i omløb på de sociale medier:

House of the Dragon får premiere 22. august